ara d-naf yessemres anamal n wadeg s wudem arusrid, ineḍruyen-agi i d-yezwar usan-d amzun akken d tamɛayt ɣef kra yellan yedder-it wemdan, neɣ ahat mazal ad t-yettidir. Nezmer daɣen ad d-nemmeslay ɣef wakud agensay d wakud aniri, am wakken i d-yenna Salhi deg wawal-is ɣef way-a: « Akud agensay, d akud yettilin kan deg uḍris n tsekla, deg-s sin leṣnaf: akud n uferriɣ neɣ n teḥkayt, d wakud n tsiwelt. Akud n teḥkayt d amseḍfer n yineḍruyen, segmi ara tebdu teḥkayt alarmi tekfa, ma yella d akud n tsiwelt, d amseḍfer n yineḍruyen akken i ten-id-yeḥka umsawal». Ma yella d akud aniri, yenna-d fell-as belli yettawi ɣer tallit i deg yedder umaru d yimeɣriyen, d aniri acku ur yeqqin ara ɣer weḍris.26